13.1.2022
RO
Jurnalul Oficial al Uniunii Europene
L 8/37
altele, cerințele pentru intrarea în Uniune a produselor provenite de la bovine, ovine și caprine prin adăugarea unor condiții specifice în cazul intrării în Uniune a produselor provenite de la rumegătoare dintr-o țară cu risc controlat de ESB în cazul în care acestea provin de la animale originare dintr-o țară cu un risc nedeterminat de ESB.
Noile cerințe pentru intrarea în Uniune a acestor transporturi trebuie să se reflecte în modelele respective de certificate de sănătate animală/oficiale și de certificate oficiale.
Prin urmare, modelele respective trebuie modificate în consecință.
(3)
În plus, atestările de sănătate publică și de sănătate animală din modelele de certificate de sănătate animală/oficiale pentru intrarea în Uniune a transporturilor de anumite categorii de produse din carne destinate consumului uman prevăzute în capitolele 25 (MODEL MPNT) și 26 (MODEL MPST) din anexa III la Regulamentul de punere în aplicare (UE) 2020/2235 trebuie modificate pentru a reflecta cu acuratețe cerințele privind intrarea în Uniune a produselor de origine animală provenite de la cervide de crescătorie și sălbatice, prevăzute în capitolul F din anexa IX la Regulamentul (CE) nr.
999/2001 și, respectiv, unitatea de origine a animalelor de la care s-a obținut carnea proaspătă, prevăzută la articolul 150 din Regulamentul delegat (UE) 2020/692 al Comisiei (7).
Prin urmare, modelele respective trebuie modificate în consecință.
(4)
Capitolul 27 din anexa III la Regulamentul de punere în aplicare (UE) 2020/2235 stabilește modelul de certificat de sănătate animală/oficial pentru intrarea în Uniune a membranelor destinate consumului uman (MODEL CAS).
În conformitate cu articolul 148 din Regulamentul delegat (UE) 2020/692, punctul II.2.2 din modelul de certificat de sănătate animală/oficial respectiv prevede posibilitatea ca țările terțe sau teritoriile terțe sau zone din acestea, autorizate să introducă în Uniune carne proaspătă și, prin urmare, enumerate în anexa XIII la Regulamentul de punere în aplicare (UE) 2021/404 al Comisiei (8), să introducă în Uniune transporturi de membrane fără a certifica aplicarea tratamentelor de atenuare a riscurilor prevăzute la punctul 2 din anexa XXVI la Regulamentul delegat (UE) 2020/692.
Cu toate acestea, formularea actuală a punctului respectiv nu este suficient de clară în ceea ce privește zona de origine a membranelor atunci când este aplicabilă această posibilitate.
Pentru a clarifica faptul că o astfel de posibilitate se aplică numai zonelor enumerate în anexa XIII la Regulamentul de punere în aplicare (UE) 2021/404, trebuie inclus codul zonei de origine a membranelor, astfel cum figurează în anexa XIII la Regulamentul de punere în aplicare (UE) 2021/404.
Prin urmare, modelul respectiv trebuie modificat în consecință.
(5)
De asemenea, capitolele 28 (MODEL FISH-CRUST-HC) și 31 (MODEL MOL-HC) din anexa III la Regulamentul de punere în aplicare (UE) 2020/2235 stabilesc modele de certificate de sănătate animală/oficiale pentru intrarea în Uniune a transporturilor de pește viu, de crustacee vii și de produse de origine animală provenite de la aceste animale destinate consumului uman, precum și a transporturilor de moluște bivalve, echinoderme, tunicate, gasteropode marine vii și de produse de origine animală provenite de la aceste animale destinate consumului uman.
Pentru a îmbunătăți claritatea notelor din modelele respective, trebuie să se specifice în mod clar că transporturile de produse de origine animală provenite de la animale acvatice care necesită completarea atestatelor de sănătate animală prevăzute în partea II.2. sunt cele care nu au fost excluse din domeniul de aplicare al Regulamentului delegat (UE) 2020/692, în temeiul articolului 1 alineatul (6) din regulamentul respectiv.
În mod specific, transporturile de produse de origine animală provenite de la alte animale acvatice decât animalele acvatice vii, care intră în Uniune „gata pentru consumul uman direct, fără a fi supuse unei prelucrări ulterioare în Uniune”, nu necesită completarea atestărilor de sănătate animală prevăzute în partea II.2.
Definirea „prelucrării ulterioare” va clarifica, de asemenea, situația referitoare la astfel de transporturi.
Prin urmare, modelele respective trebuie modificate în consecință.
(6)
În plus, în atestările de sănătate animală de la capitolele 28 (MODEL FISH-CRUST-HC) și 31 (MODEL MOL-HC) din anexa III la Regulamentul de punere în aplicare (UE) 2020/2235 trebuie să se reflecte modificările recente aduse articolului 167 literele (a) și (b) și articolului 169 alineatul (3) litera (b) din Regulamentul delegat (UE) 2020/692 prin Regulamentul delegat (UE) nr.
2021/1705 al Comisiei (9).
Prin urmare, modelele respective trebuie modificate în consecință.
(7) Regulamentul delegat (UE) 2020/692 al Comisiei din 30 ianuarie 2020 de completare a Regulamentului (UE) 2016/429 al Parlamentului European și al Consiliului în ceea ce privește normele privind intrarea în Uniune, precum și circulația și manipularea după intrare, a transporturilor de anumite animale, de materiale germinative și de produse de origine animală (JO L 174, 3.6.2020, p. 379).
(8) Regulamentul de punere în aplicare (UE) 2021/404 al Comisiei din 24 martie 2021 de stabilire a listelor cu țările terțe, teritoriile sau zonele din acestea din care introducerea în Uniune de animale, material germinativ și produse de origine animală este autorizată în conformitate cu Regulamentul (UE) 2016/429 al Parlamentului European și al Consiliului (JO L 114, 31.3.2021, p. 1).
(9) Regulamentul delegat (UE) 2021/1705 al Comisiei din 14 iulie 2021 de modificare a Regulamentului delegat (UE) 2020/692 de completare a Regulamentului (UE) 2016/429 al Parlamentului European și al Consiliului în ceea ce privește normele privind intrarea în Uniune, precum și circulația și manipularea după intrare, a transporturilor de anumite animale, de material germinativ și de produse de origine animală (JO L 339, 24.9.2021, p. 40).